Diari Oficial de la Generalitat Valenciana


Sumari del DOGV 6534, del 02-06-2011 (2011/6333)

RESOLUCIÓ de 26 de maig de 2011, de la Direcció General de Personal de la Conselleria d'Educació, per la qual s'aprova l'adjudicació definitiva de destins del concurs de trasllats de funcionaris docents del cos de mestres convocat per Resolució de 16 de novembre de 2010, del director general de Personal de la Conselleria d'Educació.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6534

Data del DOGV
:   02-06-2011

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2011/6333


Data del document
:   26-05-2011

Organisme emissor
:   Conselleria d'Educació

Tipus de document
:   Resolució

Anàlisi jurídica

RESOLUCIÓ de 26 de maig de 2011, de la Direcció General de Personal de la Conselleria d'Educació, per la qual s'aprova l'adjudicació definitiva de destins del concurs de trasllats de funcionaris docents del cos de mestres convocat per Resolució de 16 de novembre de 2010, del director general de Personal de la Conselleria d'Educació. [2011/6333]
De conformitat amb el que establix la base quinze de la Resolució de 16 de novembre de 2010 (DOCV 6402 de 22.11.2010) del director general de Personal de la Conselleria d'Educació de la Generalitat, per la que es convoca concurs de trasllats de funcionaris docents del cos de mestres per a la provisió de places en l'àmbit de gestió de la Conselleria d'Educació, esta Direcció General una vegada considerades les reclamacions i renúncies presentades contra la resolució provisional, ha resolt:
Primer
Aprovar l'adjudicació definitiva de destins del referit procediment que es relaciona en l'annex I de la present resolució, en el que figuren els nous destins obtinguts pels participants en el procediment de provisió relacionats per cossos, especialitats i orde de puntuació. En la present adjudicació definitiva s'ha seguit l'orde de prelació establit en la base 15.4 de la convocatòria del concurs de trasllats.
Segon
Publicar la llista definitiva dels mestres exclosos de la participació del concurs de trasllats amb indicació de la causa d'exclusió, que es relacionen en l'annex II i la relació de participants que no continuen en el procediment per no haver formulat peticions, que conté l'annex III.
Tercer
Acceptar, d'acord amb el que establix la base 15.2 de la convocatòria, les renúncies a la participació en el concurs de trasllats dels participants relacionats en l'annex IV.
Quart
D'acord amb les bases 15.5 i 16 de la convocatòria, els destins adjudicats per la present resolució són irrenunciables. La presa de possessió del nou destí tindrà lloc davant dels organismes corresponents l'1 de setembre de 2011, realitzant-se el cessament en el centre de procedència el 31 d'agost de 2011.
No obstant això, els professors que hagen obtingut destí en este concurs hauran de romandre en els seus centres d'origen, quan així s'establisca per la Direcció Territorial d'Educació de la Conselleria o administració educativa de què depenguen, fins que concloguen les activitats imprescindibles previstes per a la finalització del curs.
Quint
El personal funcionari excedent que reingresse al servici actiu, com a conseqüència del concurs, presentarà davant de la Direcció Territorial d'Educació de què depenga el centre obtingut, abans de la presa de possessió del mateix, la documentació a què es referix la base 18 de la convocatòria.
Sext
A l'efecte d'obtindre destí provisional, els participants forçosos a què no se'ls haja adjudicat destí en esta resolució, s'atindran al que establisca el procediment d'adjudicació de destins amb caràcter provisional per al curs 2011-2012.
Sèptim
D'acord amb l'article 19.5 del Reial Decret 1364/2010, de 29 d'octubre, pel que es regula el concurs de trasllats d'àmbit estatal entre personal funcionari de cossos docents previstos en la Llei Orgànica 2/2006, de 3 de maig, d'Educació, i altres procediments de provisió de places a cobrir pels mateixos, els recursos contra la resolució definitiva del present concurs de trasllats, s'hauran de dirigir i ser resolts per l'administració educativa a què pertanga la plaça objecte del recurs.
Contra la present resolució, que, d'acord amb el que preceptua l'article 109 de la Llei 30/1992, de 26 de novembre, en la seua redacció donada per Llei 4/1999, de 13 de gener, en relació amb la disposició final segona de la Llei 5/1983, de 30 de desembre, del Consell, modificada per Llei 12/2007 de 20 de març, de la Generalitat i la disposició addicional quinzena de la Llei 6/1997, de 14 d'abril, posa fi a la via administrativa, podrà interposar-se amb caràcter potestatiu recurs de reposició davant de la Direcció General de Personal, en el termini d'un mes comptat des de l'endemà de la seua publicació, o interposar directament recurs contenciós administratiu davant del Jutjat Contenciós Administratiu de València, en el termini de dos mesos comptats a partir de l'endemà al de la seua publicació.
València, 26 de maig de 2011.- El director general de Personal: David Barelles Adsuara.